મનુષ્યની પર્સનાલિટી એક એવું પોટલું છે, જે ખોલવામાં આવે તો એમાંથી એવી એવી ચીજો નીકળે, જે કહેવાતા પ્રશંસાકો કે મિત્રોને પણ આશ્ચર્યમાં નાખી દેનારી હોય. મહંમદઅલી ઝીણા આ બાબતે અપવાદ ન ગણાય. કેટલીક વાતો એવી છે, જ્યારે એ મહાન જણાય. કેટલીક વખતે એ સાવ ઝીણા જણાય. જસવંત સિંહનું પુસ્તક વાંચ્યું નથી, પરંતુ એ વાંચવા આતુર છું, એના પર ગુજરાતની સરકારે પ્રતિબંધ મૂક્યો એ વાત સદંતર ટીકાપાત્ર છે. જિહાદી હિંદુત્વ બેડોળ છે. પરિશુદ્ધ હિંદુત્વ રળિયામણું છે. જસવંત સિંહને ગુનેગાર ગણતો નથી. પવનની પોટલી ન બંધાય. વિચારને સરહદ ન નડે.